Πώς δεν είναι μητέρα της η Χούλια;
Γιατί συνεχίζω και τον ακούω; Ντροπή μου!
Ντροπή μου.
Καλά το πήρε νομίζω.
Ναι, ναι.
Βασικά, έπρεπε να έχω ξεκαθαρίσει νωρίτερα ότι η Χούλια δεν ήταν η μαμά σου.
Μα δεν θα ήταν τόσο καλή η ιστορία.
Στηρίζει πολύ εσένα και τη Χούλια, έτσι;
Δεν είναι ο μόνος.
Σε παρακαλώ, έλα στην κηδεία.
Θα χρειαστώ τη στήριξή σου αν δεν έρθει η Χούλια.
Καλά, θα τη χρειαστώ κι αν έρθει η Χούλια.
Απλώς έλα.
Εντάξει. Θα προσπαθήσω.
Εντάξει, αγάπη μου.
Τα λέμε.
Έλα δω!
- Είσαι φοβερός! - Ναι.
Να δούμε πώς θα πάει με τον Χιούγκο.
Καλή τύχη, Μάξιμό μου!
ΑΚΑΠΟΥΛΚΟ
Η Χούλια δεν είναι η μαμά της Παλόμα; Πώς; Είναι η μοναδική σου αγάπη!
Να μου κάνεις τη χάρη!
Είχα πολλές αγάπες.
Έιβα, Ναόμι, Κάρλα, Μόνικα, Έρικα, Ρίτα...
Εντάξει, τώρα τραγουδάω το "Mambo No. 5".
Το θέμα είναι ότι η μαμά της Παλόμα θα μπορούσε να είναι οποιαδήποτε.
Τι θα πει αυτό; Και τι συνέβη μ' εσένα και τη Χούλια;
- Και γιατί μ' έκανες να νοιαστώ τόσο; - Ανάσανε!
Θαυμάζω το πάθος σου.
Κι υπόσχομαι να σου τα πω όλα εν καιρώ.
Σε μετάφραση: "Κάτσε αναπαυτικά".
- Εσύ δεν θα 'πρεπε να οδηγείς; - Ελέγχω τους καθρέφτες μου.
Για να καταλάβεις τι συνέβη με τη Χούλια, πρέπει να την ξέρεις πολύ καλά.
Πρώτα, όμως... Ήταν αρχές καλοκαιριού, και το Λας Κολίνας ήταν το επίκεντρο.
Ο Μέμο είχε ρυθμίσει τέλεια τη λέσχη παιδιών.
Θεέ μου! Καταπληκτικά τα κολιέ, παιδιά!
Μπράβο σας.
Καταπληκτικός συνδυασμός χρωμάτων.
Ουπς, το έκανες πάλι, Μπρίτνεϊ! Αυτό είναι δικό μου.
ΤΟ ΝΕΟ ΚΡΑΓΙΟΝ
Συνέχισε τη χειροτεχνία.
ΠΟΣΟ ΣΥΜΒΑΤΟΣ ΕΙΣΑΙ ΜΕ ΤΟ ΤΑΙΡΙ ΣΟΥ;
Έτσι, αφοσιώθηκε στη σχέση με τη Λορένα.
Αλεχάντρο, δεν μπορώ να κάνω μαγικά μέσα σε μια μέρα.
Η Νταϊάν ένιωθε τη ζεστή ανάσα του Αλεχάντρο Βέρα.
Σταμάτα!
Η οποία ίσως θέρμαινε τον αέρα;
Τουλάχιστον έτσι το έβλεπε ο Χέκτορ,
που είχε ακόμη αισθήματα για το παλιό αμόρε.
Που να πάρει. Αυτός είναι αερισμός από λαγνεία.
Στο μεταξύ, η Σάρα, μετά το come out της, δοκίμαζε νέα στιλ.
Τι έπαθαν τα μανίκια; Σου επιτέθηκαν;
Μαμά, έτσι είναι το λουκ.
Λοιπόν, στο τέλος της βδομάδας πάμε να πάρεις ρουχαλάκια με μανίκια.
Όχι. Δεν θέλω να μου τα διαλέξεις εσύ.
Βασικά, γιατί να μην πάω με τον Εστέμπαν; Ξέρει πότε να μην εκφράζει άποψη, έτσι;
Ναι!
Ή όχι.
Κάνοντας τη Νόρα να νιώθει χωρίς σκοπό και μόνη και πάλι.
Όσο για τη Χούλια, πλησίαζαν γρήγορα τα εγκαίνια του μαγαζιού της.
Και το στρες τη σκότωνε.
Χούλια!
Νόμιζα ότι πέθανες.
Αυτό σκέφτηκες πρώτα;
Όχι "Η Χούλια μάλλον κάνει κοιλιακούς";
Σίγουρα δεν σκέφτηκα ότι θα έραβες σε τέτοια στάση. Τι κάνεις;
Πιάστηκε η πλάτη μου απ' το καμπούριασμα, μα δεν ήθελα να σταματήσω τη δουλειά.
- Βγάζει νόημα αυτή η στάση. - Πώς βγάζει νόημα;
Πρέπει να κάνεις ένα διάλειμμα.
Αγάπη, ανοίγω σε τρεις βδομάδες.
Είμαι πολύ πιεσμένη. Πρέπει να δουλεύω, να τρώω, να δουλεύω και να δουλεύω.
- Και ύπνο; - Μη λες χαζά.
Δεν μπορώ να κοιμηθώ στη δουλειά.
Τότε, πρέπει να πας στο σπίτι.
Και πώς θα δουλέψω; Αγάπη, έχε μου εμπιστοσύνη.
Τα έχω όλα υπό έλεγχο.
Τώρα τραβήχτηκε μυς!
Θα δουλέψω πλαγίως.
Ναι. Έτσι.
Γεια σας. Παρακαλώ, θα ήθελα...
Συγγνώμη, προηγούμαι.
Συγγνώμη, δεν σας είδα...
Νόρα;
- Σόνια; Εσύ είσαι; - Ναι! Τι κάνεις;
Απίστευτο! Είσαι εκθαμβωτική!
Ευχαριστώ! Τι γλυκιά!
Επειδή δεν έχω πρησμένα μάτια και το ρίμελ να τρέχει!
Είσαι φοβερή!
Γνωρίστηκαν ως χήρες που έκλαιγαν στο νεκροταφείο.
Η Σόνια δεν έμοιαζε να θρηνεί πια.
Πες μου. Πώς από δω;
Έχεις αφιερώσει τη μέρα στον προσωπικό σου χρόνο;
Δηλαδή;
Έτσι; Το δίλημμα κάθε μαμάς.
Μια ζωή μεγαλώνουμε τα παιδιά μας, τα δασκαλεύουμε, δουλεύουμε.
Ώσπου μια ωραία μέρα παύουν να μας χρειάζονται και μένουμε άεργες.
- Ναι. - Ή όχι;
Ακριβώς έτσι νιώθω κι εγώ. Έχω δοκιμάσει τα πάντα.
Έλα, πες μου το μυστικό σου.
Δεν ξέρω αν είναι μυστικό,
αλλά πάω σ' ένα μέρος που μου άλλαξε τη ζωή.
Θα μπορούσε ν' αλλάξει και τη δική σου.
Τι μου λες...
- Ρίξε μια ματιά. - Έγινε. Ευχαριστώ.
- Να σου πω; - Φυσικά.
Λες και πρόκειται ποτέ να απογειωθεί ο χαρταετός μου,
όπως κι η σχέση μου.
Πες πρώτος, όμως.
Εντάξει.
Είναι για τη Χούλια.
Είναι τόσο στρεσαρισμένη με το μαγαζί, που ανησυχώ γι' αυτή.
Ακούγεται σαν πρόβλημα.
Ούτε κατά διάνοια πλησιάζει το δικό μου!
Μετά την παράταση για την πρόταση γάμου στη Λορένα, γνωριζόμαστε.
Έτσι;
Είδα ένα κουίζ συμβατότητας στο Que Fun κι είπα "Τι διασκεδαστικό".
- Πολύ! - Όχι! Δεν είναι.
Το κάναμε και πιάσαμε μόλις 13%.
Δεν συμφωνούμε σχεδόν σε τίποτα.
Μουσική, ταινίες, στάγδην διάχυση πλούτου.
Της αρέσει, λέει, γιατί είναι εύηχο.
Έλα τώρα. Κι εγώ με τη Χούλια το κάναμε. Είναι ανούσιο.
Αλήθεια; Και πόσο πιάσατε;
97%.
Μα φυσικά! Μάξιμο, δεν έχεις πρόβλημα!
Μακάρι να μπορούσα να την κάνω να ξεχάσει τη δουλειά.
Να χαλαρώσει λίγο.
Υπάρχει ένα νέο κρυμμένο διαμάντι στην πόλη.
Η καντίνα Λα Πουέρτα Σεκρέτα.
Να την πας εκεί να ξεδώσετε.
Άκουσα ότι το γκουακαμόλε τους σου αλλάζει τη ζωή.
Θα είναι τέλειο!
Ή τουλάχιστον κατά 97%.
Βασικά, πιάσαμε 98.
Έκοψα μια μονάδα για να νιώσεις καλύτερα.
Μέμο, άσε τα μούτρα.
Κάτι κοινό θα έχετε με τη Λορένα.
Το τυρί. Μας αρέσει το τυρί.
Ήταν η μόνη απάντηση που πετύχαμε.
Καλό το τυρί!
Μ' αρέσει αυτό. Με δείχνει πολύ αρρενωπό.
Στην πόλη,
τα ψώνια της Σάρα και του Εστέμπαν διακόπηκαν από τρεις φρέσας.
Συγγνώμη, σενιορίτα, είναι καλή τιμή.
Έφτιαξα το βραχιόλι στο χέρι. Πρέπει να αναγνωρίσετε τη δουλειά.
Έχω μια καλύτερη ιδέα.
Να σου δώσω όσο νομίζω ότι αξίζει;
Μήπως να του δώσεις όσα ζητάει;
Μισό! Μιλούσε με φράουλες;
Φράουλες;
Ναι. Αυτό δεν σημαίνει "φρέσας";
Ντίος μίο...
Είναι και αργκό για τις μαθήτριες ιδιωτικού σχολείου.
Ναι, αυτό βγάζει πιο πολύ νόημα. Εντάξει, συνέχισε.
Ορίστε;
Σάρα, καλύτερα να πηγαίνουμε.
Ναι, Σάρα!
Άκου το αγόρι σου.
Πατριός μου είναι.
Αλλά επειδή είσαι η χαϊδεμένη του μπαμπάκα, προφανώς είναι ο τύπος σου.
Έλεος, κορίτσια! Σιγά μην είχε αυτή αγόρι.
Δεν ξέρετε ότι είναι "μπιφτεκού";
Ξέρεις ότι αυτό σημαίνει "εκείνη που φτιάχνει μπιφτέκια";
Παράξενη προσβολή.
Όχι. Εννοούσα "γυναίκα που γουστάρει γυναίκες".
Ακόμη πιο ασαφές.
Κι εσύ γουστάρεις γυναίκες.
Όχι δα!
Λοιπόν, την ακούσατε. Φύγετε.
- Δεν σας γουστάρει. - Όχι! Φυσικά σας γουστάρω!
Αλλάζεις τα λόγια μου.
Όχι. Τα λόγια που χρησιμοποιείς είναι λάθος.
Αν θέλετε να με πειράξετε, σας γλιτώνω τον χρόνο και σας λέω ότι είμαι λεσβία.
Κι εσείς είστε τρεις νταήδες με αλογότριχες.
Απολαύστε τον φρικτό χαρακτήρα σας.
Κι αν πεινάσετε, στη γωνία πουλάνε καρότα. Πολύ νόστιμα!
Η Λούπε ακόμη ξεπερνούσε
το γεγονός ότι η Λορένα είχε φύγει απ' το πλυσταριό
κι ο αντικαταστάτης της δεν έκανε ευκολότερη τη ζωή.
Σκεφτόμουν κάτι.
Πότε κατάλαβες ότι είχες πάθος με τα άπλυτα;
Έτρεχε το νοίκι, οπότε βρήκα δουλειά.
Συναρπαστικό.
Ξέρεις, θεωρώ σημαντικό να γνωρίζεις τους συναδέλφους σου.
Να ξεφλουδίζεις το κρεμμύδι της ψυχής τους.
Τότε φτάνουμε στη νοστιμιά.
- Τότε κλαίμε. - Κι εγώ κλαίω.
Εξήγησέ μου την προσέγγισή σου.
Πώς θα περιέγραφες τη φιλοσοφία σου περί απλύτων;
Ένα κουπάκι ανά πλύση.
Αλήθεια; Εγώ πίστευα ότι θα ήταν δεκαπλάσια ποσότητα.
Διάολε!
ΛΑΣ ΚΟΛΙΝΑΣ ΠΡΟΣΕΧΩΣ
Εντάξει αυτό, αλλά τα ράφια δύο εκατοστά χαμηλότερα για να χωρέσει ο καθρέφτης.
Ευχαριστώ. Κάτι ακόμη.
Μισώ αυτήν την κολόνα. Να τη μετακινήσουμε;
- Είναι φέρον στοιχείο. - Δηλαδή, ναι;
Ψηλά τα χέρια! Τέλος η δουλειά. Αστυνομία διασκέδασης!
Αυτό είναι ασθενοφόρο.
Απλώς είναι επείγον.
Παραείσαι στρεσαρισμένη τώρα, γι' αυτό θα σε βγάλω έξω.
Τώρα; Δεν μπορώ. Έχω τόση δουλειά.
Σε παρακαλώ! Μόνο ένα απόγευμα.
Μη με κάνεις να ξαναβάλω τη σειρήνα.
Καλά...
Σάρα; Εξαφανίστηκες.
- Δεν πρόλαβα να σου μιλήσω. - Ξέρω ότι το παράκανα με τα κορίτσια.
Τους άξιζε, όμως.
Μα δεν είμαι θυμωμένος.
Αντιθέτως, είμαι πολύ εντυπωσιασμένος.
Με τον τρόπο που εξέφρασες επιχειρήματα κι αποστόμωσες τους αντιπάλους σου.
Ναι, πλάκα είχε.
Όχι, αυτό ήταν επιχειρηματολογία.
Γίνεται ένα πρωτάθλημα στο Ακαπούλκο. Σκέψου να λάβεις μέρος.
Ο νικητής κερδίζει μια υποτροφία για το πανεπιστήμιο.
Ακόμη και στην Αμερική.
Πώς το ξέρεις εσύ;
Γιατί έχω συμμετάσχει κι εγώ. Δες.
Το αγαπημένο μου βιβλίο επιχειρηματολογίας.
Δεν είναι πανέμορφο;
Διαγωνιζόσουν;
Μα εσύ είσαι τόσο... εσύ.
Σ' έχω δει ν' αλλάζεις γνώμη μόνο επειδή ξερόβηξε η μαμά σου.
Ήμουν ασταμάτητος.
Με έλεγαν "Εστεμπανοθρευτής".
Τους ισοπέδωνα όλους.
Όχι κυριολεκτικά. Κατάλαβες.
Ευχαριστώ. Δεν μ' ενδιαφέρει.
Όλα καλά.
Θα το αφήσω αυτό εδώ, μήπως αλλάξεις γνώμη.
Το πέμπτο κεφάλαιο θα σου τινάξει το μυαλό.
Και πάλι, όχι κυριολεκτικά.
Α, και...
για την ιστορία, δεν άξιζες όσα σου είπαν εκείνα τα κορίτσια.
Κι η Σάρα συμφωνούσε σ' αυτό.
Και μια υποτροφία όντως ακουγόταν καλή.
ΓΥΝΑΙΚΕΙΑ ΔΥΝΑΜΗ
Θα τη γλίτωνε απ' τις φρέσας του Ακαπούλκο.
Ίσως να έφτανε μέχρι τη Νέα Υόρκη.
ΛΑ ΠΟΥΕΡΤΑ ΣΕΚΡΕΤΑ ΚΑΝΤΙΝΑ
Όντως είχες δίκιο. Είναι τέλειο αυτό το μέρος.
Είδες; Πολύ χαίρομαι που ήρθες.
Θα ξεχάσεις όλες τις έγνοιες και θα απολαύσεις αυτό το κρυφό διαμάντι!
Μόνο εσύ κι εγώ.
Μάξιμο! Χούλια!
Μέμο;
Τι έκπληξη.
Φιλενάδα!
Καλώς ήρθατε στη Λα Πουέρτα Σεκρέτα.
Θέλετε να κάτσετε όλοι μαζί;
- Μη σας αναστατώνουμε. - Καμία αναστάτωση.
- Όχι, αλήθεια... - Πείτε πως έγινε.
Τι καταπληκτικό σέρβις!
Μια μικρή αλλαγή σχεδίων, αλλά θα είναι υπέροχα!
Πόσο συχνά περνάμε χρόνο με τους λατρεμένους μας φίλους;
Τι δουλειά έχετε εδώ; Σ' εμένα πρότεινες το μαγαζί!
Ναι, αλλά ήταν τόσο καλή ιδέα, που την εφάρμοσα κι εγώ.
Θέλω να βρω κάτι κοινό με τη Λορένα.
Ποιος θέλει ορεκτικά;
Εμείς!
Δες, μι αμόρ! Έχουν κέσο φουντίδο!
Αγαπώ το τυρί, αγαπάς το τυρί.
Θες να το μοιραστούμε;
Ευχαριστώ, δεν μου αρέσει να μοιράζομαι. Εγώ θέλω τις γαρίδες.
Δεν σ' αρέσει να μοιράζεσαι;
Η Νόρα είχε κολλήσει με το φυλλάδιο.
ΑΙΘΟΥΣΑ 3
Είπε δέκα Άβε Μαρία, λοιπόν,
και πήγε να δει το μέρος από κοντά.
Άγνωστο πώς, είχε φτάσει στην άλλη άκρη της πόλης χωρίς να τη δει κανένας γνωστός.
Εκτός της Νταϊάν.
- Η γκρίνγκα! - Συγγνώμη που άργησα.
Μα να απαγορεύεται να κλείνεις σοκάκι με το αμάξι;
Κάτσε. Η Νταϊάν; Το αφεντικό σου; Τι έκανε εκεί αυτή;
Θυμάσαι που πουλούσε χρόνια τα βίντεο γυμναστικής;
Αν θυμάμαι λέει; Πέθαινα για το Οι Άθλιοι Γλουτοί.
Προφανώς, περνούσε τον δικό της προσωπικό χρόνο διδάσκοντας γυμναστική.
Κάτι για το οποίο δεν ήταν προετοιμασμένη η μαμά μου.
Δόνια Νόρα, εσύ είσαι;
Πώς από δω εσύ;
Μπαϊλάντο;
Δεν ξέρω τι θα πει αυτό, αλλά έλα εδώ! Οι νέες χορεύτριες μπροστά.
Δεν πειράζει. Καλά είμαι εδώ.
Α, όχι! Θέλω να νιώσεις ευπρόσδεκτη, γιατί ήρθες ως εδώ.
Κι αφού λάμπει ο ήλιος ψηλά...
...ας ανέβουν και τα καπούλια!
Ζήτω...
Τι ωραίο να μοιράζεσαι κάτι με κάποιον αγαπημένο!
Αγάπη μου, σίγουρα δεν θες απ' τις τσαπουλίνες μου;
Μπορώ να σου πετάξω μία!
Όπως κάνουν στο χιμπάτσι!
Σιχαίνομαι το χιμπάτσι!
Τι;
Μα είναι ο καλύτερος συνδυασμός φαγητού και πολεμικών τεχνών!
Όλα συνδυασμένα τέλεια ώστε να δημιουργήσουν...
Ένα απόλυτα μέτριο ανακάτεμα.
Να σου πω.
- Τι κάνεις; - Θυμάσαι την κούκλα μου;
Τελικά, κατάλαβα ότι μ' ενοχλούσε η ζώνη.
Αν την έφερνα από δω, θα στεκόταν καλύτερα το φόρεμα.
Τι καλά!
Μα δεν θα 'πρεπε να δουλεύεις.
Υποτίθεται ότι θα χαλάρωνες, θυμάσαι;
Αυτό το βρίσκεις χαλαρωτικό;
Φτιάχνουν ηφαίστεια από κρεμμύδια!
Μου χαλάς το σχέδιο με τη Χούλια.
Μπορείς να μην ανησυχείς για το χαζοκουίζ και να τα βρείτε;
Συγγνώμη!
Ο Μέμο έλαβε το μέμο.
Είδες; Όλα καλά.
Από δω και πέρα, θα κυλήσουν όλα άψογα.
Μάξιμο;
Ισαμπέλ;
Όραλε!
Τι... έκπληξη!
Ναι.
Μου έρχονται κι άλλες λέξεις.
Τι κάνεις εδώ;
Περιμένω κάποιον. Σκοτώνω τον χρόνο μου μ' ένα παλόμα.
Δεν παίζει αυτό! Παλόμα!
Η Ισαμπέλ είναι η μαμά της Παλόμα!
Που να πάρει. Εσύ είσαι καλός, Χιούγκο!
Όντως η Ισαμπέλ είναι η μαμά της Παλόμα.
Και μάλιστα σπουδαία μητέρα.
Έγινε το βράδυ που χωρίσατε με τη Χούλια;
Θεέ μου. Εκείνο το βράδυ έκανες την Παλόμα;
Ήταν 1985. Χαλάρωσε. Δεν βγαίνουν τα νούμερα.
Δεν ξέρω πια τι να πιστέψω. Είσαι καν θείος μου;
Χιούγκο, ξεχνάς ν' αναπνέεις!
Εισπνοή.
Εκπνοή.
Εισπνοή.
Κι εκπνοή.
Εντάξει. Θα φτάσω κι εκεί. Κάνε υπομονή, εντάξει;
Εντάξει! Θα ήθελα να κάτσω, αλλά πάω να βρω...
Συγγνώμη, κυρία. Το τραπέζι σας δεν είναι έτοιμο.
Θέλετε να περιμένετε με τους φίλους σας; Να σας φέρω μια καρέκλα.
Μη!
Μην... κάθεσαι όρθια!
Τι καλά!
Εντάξει, μις κερίδας φαμπουλόσας!
Πέντε, έξι, επτά, και μπράσος, μπράσος!
Πιέρνας, πιέρνας!
Μπράσος, μπράσος. Πιέρνας, πιέρνας!
Αυτό το σημείο.
Δείξτε μου τη δύναμή σας! Και σκύψτε.
Και τρία, και τέσσερα.
Έλα, Νόρα. Είσαι νιόπαντρη. Να δω φιγούρες.
Ούνο, ντος, τρες!
Και περιστροφή!
Νόρα, σταμάτα!
Θέλω να πω εστόπ!
Δεν πειράζει. Καταλαβαίνω τα αγγλικά καλύτερα απ' ό,τι τα τρώω.
Εντάξει, τότε έλα πάλι μέσα. Σε παρακαλώ.
Όχι, δεν μπορώ. Δεν χορεύω καλά.
Και τι έγινε; Εδώ δεν κρίνουμε.
Εδώ είσαι ο εαυτός σου κι αναγνωρίζεις τη δύναμή σου.
Γι' αυτό άρχισα να διδάσκω εδώ.
Ήθελα κι εγώ ένα ξεχωριστό μέρος,
όπου θα μπορούσα να απομονώνω τον έξω κόσμο και τις γνώμες των άλλων,
κι απλώς να είμαι ελεύθερη, κατάλαβες;
Όχι.
Νόρα.
Ακί, δεν χρειάζεται να είμαι περφέκτο.
Ακί, είμαι μόνο μια μουχέρ.
Μια μουχέρ με τρομερή πυελική ώθηση.
Είναι αυτό.
Και μπορείς να το κάνεις κι εσύ!
Να το!
- Μα οι άλλες κοιτάνε... - Ξέχνα τες.
Κλείσε τα μάτια σου,
φαντάσου ότι είσαι μόνη στο δωμάτιο και χόρεψε.
Για σένα. Για κανέναν άλλον.
Εντάξει. Θα δοκιμάσω.
Φαντάστικο!
Μα αυτά τα ρούχα είναι νο μπουένο. Θα σου βρούμε κάτι.
Κάποια άλλαξε γνώμη νομίζω.
Με ξεγέλασες. Είναι σαν το σχολείο.
Ξέρω. Μισείς το σχολείο.
Όχι! Το σχολείο μισεί εμένα.
Είναι βαρετό και βλακεία, όπως το βιβλίο.
Χαράμισα δυο ώρες με δαύτο.
- Δώσ' του κι άλλο χρόνο. - Για τι;
Δεν κάνω για τέτοια.
Στην τάξη υπάρχει μόνο ένας τρόπος και πάντα τον κάνω λάθος.
Τι νόημα έχει;
Ξέρεις, έχεις δίκιο.
Είναι πολύ δύσκολο για σένα. Δεν θα τα κατάφερνες.
Ορίστε; Αυτό που είπες είναι πολύ ad hominem.
Δεν καταλαβαίνω τι εννοείς.
Όταν επιτίθεσαι στο άτομο, όχι στο επιχείρημα.
Το χειρότερο είδος αντιλογίας.
Αλήθεια; Όλοι λένε ότι λειτουργεί.
Αυτό είναι ad populum. Επειδή το λένε όλοι δεν σημαίνει ότι ισχύει.
Το βιβλίο σου τα λέει.
Καλώς. Έμαθες μερικούς όρους.
Δεν σημαίνει ότι μπορείς να τους εφαρμόσεις σε έναν αγώνα
με τα επιχειρήματα να πέφτουν βροχή.
Όταν με στριμώχνουν, είναι σαν να βλέπω το επιχείρημα.
Όταν όλοι μασάνε τα λόγια τους, εγώ το έχω μπροστά μου.
Αυτό είναι το χάρισμα που έλεγες και γι' αυτό θα τα καταφέρω.
Συγχαρητήρια. Επιχειρηματολόγησες επιτυχώς γιατί θα έπρεπε να συμμετάσχεις.
Εστεμπανοθρευτής!
Τέλος το στέγνωμα!
Είπα να ρίξω μια ματιά, αλλά είναι τέρμα υπνωτικό.
Κοιτάζω τα μπουρνούζια με τις ώρες.
Ώρες; Είκοσι λεπτά χρειάζονται!
Τι χαριτωμένο! Δεν ήξερα ότι είχαμε και παιδικά.
Δεν έχουμε. Αυτό ήταν λαρτζ ενηλίκων.
Ήταν ο χειρότερος πλύστης που είχε δει η Λούπε.
Αλλά ήταν ο γιος του αφεντικού,
οπότε για να τον ξεφορτωθεί θα έπρεπε να φανεί δημιουργική.
Συγχαρητήρια, Τσαντ. Προάγεσαι.
Αλήθεια; Γιατί;
Δεν έχω κάτι άλλο να σου διδάξω.
Τώρα πια μπορείς να πετάξεις. Μακριά από δω.
- Δεν ξέρω τι να πω. - Ένα "αντίο" αρκεί.
Αυτό σήμαινε πάρα πολλά για μένα. Πριν, σπάνια μιλούσαμε.
Μα τώρα σε βλέπω.
Χωρίς το πνεύμα σου, τη ζεστασιά σου,
η στόφα του Λας Κολίνας θα ξέφτιζε.
Κυριολεκτικά.
Μια δουλειά είναι μόνο.
Όχι, Λούπε.
Λουπίτα. Μπορώ;
- Όχι. - Λουπίτα.
Ο τρόπος που γλιστράς από πετσέτα σε σεντόνι και πίσω, είναι ένα τραγούδι.
Κι εσύ είσαι ένα ωδικό πτηνό.
Ισαμπέλ.
Πόσο καιρό έχω να σε δω;
Δεν ξέρω σίγουρα,
μα νομίζω από τη μέρα που ο Μάξιμο μου είπε ότι ήταν ερωτευμένος μαζί σου,
οπότε, γύρω στους τρεις μήνες; Πάνω κάτω.
Κλασική Ισαμπέλ!
Είναι απίστευτα άβολο όλο αυτό.
Δες! Να που συμφωνούμε σε κάτι!
Θα σταματήσεις επιτέλους;
Δυστυχώς, μόνο είχα εντείνει το στρες της Χούλια.
Ευτυχώς, όμως, απέμενε κάτι που θα έσωζε την κατάσταση.
Το παγκοσμίως ξακουστό γκουακαμόλε της Λα Πουέρτα Σεκρέτα.
Ορίστε! Έτοιμοι να φάμε;
- Αμήν. Προτιμώ οτιδήποτε απ' την κουβέντα. - Ναι.
Να φάμε και να φύγουμε.
Η ευχή σας, διαταγή μου.
Δεν είναι καν έτοιμο;
Ξεκινάμε με τον πρωταγωνιστή.
Αυτό το πραγματάκι έρχεται απ' τις ζούγκλες του Μιτσοακάν.
Είναι γλυκό και όξινο,
κι η γεύση του αντικατοπτρίζει την ίδια διττότητα της υπερήφανης κουλτούρας μας.
Κι αυτό το φιλαράκι έχει μια πολύ ωραία ιστορία,
η οποία ξεκινά από τη φάρμα κάποιου Καλίξτο Γκουτιέρεζ,
πρώην παίκτη των Ρεντ Σαρκς.
Φτάνει!
Θα το φτιάξω εγώ!
Φέρε μου δω.
Χούλια.
Χούλια!
Φέρε μου το γουδοχέρι.
Ξέρω ότι είσαι ταραγμένη, αλλά...
Φυσικά. Δεν ήθελα καν να έρθω.
- Συγγνώμη, ήθελα μόνο να χαλαρώσεις. - Αυτό ακριβώς, Μάξιμο.
Εγώ δεν ήθελα.
Ήθελα να δουλέψω στο μαγαζί μου, αλλά δεν με άφηνες.
Τι έπρεπε να κάνω; Ήσουν πολύ αγχωμένη. Υπήρχε πρόβλημα.
Για ποιον; Για σένα ή για μένα; Γιατί εγώ ήμουν ηρεμότατη.
Η μαμά άκουσε την Νταϊάν κι αγνόησε τον έξω κόσμο.
Λοιπόν, κυρίες.
Δεν ήμουν μέσα στο μυαλό της τότε, μα...
Ήρθε η ώρα να λάμψετε.
φαντάστηκα ότι ήταν κάπως έτσι.
Στην πραγματικότητα, ήταν ακόμη λίγο πίσω.
Αλλά δεν πείραζε, γιατί το ένιωθε και χόρευε για τον εαυτό της.
Πού πήγαν;
Όταν η Λορένα ζήτησε ξεχωριστό γκουακαμόλε,
ο Μέμο παλάβωσε κι έφυγε.
Κι η Χούλια έφυγε.
Τα έκανα μαντάρα.
Ήθελα μόνο να την ξεκουράσω απ' τη δουλειά.
Να τη σώσεις εννοείς;
Δεν το χρειάζεται. Η δουλειά της είναι. Ξέρει τι κάνει.
Μα όλοι πρέπει να επιβραδύνουμε πού και πού.
Ποιος μιλάει!
Εσύ κι η Χούλια μοιάζετε όσο δεν ξέρετε.
Είστε φιλόδοξοι, δυναμικοί, πεισματάρηδες.
Η ένταση είναι κάτι που σε προσέλκυσε σ' εκείνη.
Υποθέτω ότι μοιάζουμε πολύ.
Κατά 98%.
Γι' αυτό ταιριάζετε τόσο πολύ.
Είναι εκνευριστικό.
Χάρηκα που σε πέτυχα.
Εγώ ένιωσα περίεργα που σε πέτυχα.
Ήθελα να πω
ότι λυπάμαι για τον τρόπο που τελειώσαμε.
Δεν θέλω να νιώθεις ότι...
Ισαμπέλ;
Το ραντεβού μου.
Ξέχνα το. Φαίνεται πως σου βγήκε σε πολύ καλό.
Λορένα!
Λορένα, μη! Μην μπεις στο λεωφορείο!
Σε δέκα λεπτά θα περάσει.
Μακάρι να περπατούσα απλώς ζωηρά, τότε.
Συγγνώμη που φερόμουν τρελά. Απλώς...
Αναβάλαμε τον αρραβώνα μας για να μάθουμε καλύτερα ο ένας τον άλλον.
Μα τώρα είναι σαν να μαθαίνουμε υπερβολικά πολλά.
Στάσου.
Για όλα αυτά φταίει εκείνο το κουίζ;
Για πλάκα το κάναμε!
Το λέει το όνομα, "Τι διασκεδαστικό"!
Μα...
κι αν δεν έχουμε αρκετά κοινά;
Αν αποφασίσεις ότι δεν κάνω για σένα;
Το 13% δεν είναι αριθμός που νικάει.
Ποιος νοιάζεται;
Ξέρεις ποιος άλλος είχε πιθανότητες κάτω από 13%;
Ο Ούγκο Σάντσεζ, να πάει στην Ισπανία και να γίνει κορυφαίος σκόρερ.
Πώς το ξέρεις εσύ;
- Σιχαίνεσαι το ποδόσφαιρο. - Το σιχαινόμουν.
Μα όταν κατάλαβα πόσο σημαντικό είναι για σένα,
άρχισα να βλέπω ματς και...
Δεν ξέρω, το βρήκα κάπως ενδιαφέρον!
Άι, Λόλο.
Δεν το πιστεύω ότι θα έκανες κάτι τέτοιο για μένα.
Αυτό κάνεις όταν αγαπάς κάποιον.
Μ' αγαπάς;
Κι εγώ σ' αγαπώ.
Άλλο ένα κοινό.
Δες!
Τώρα που αρέσει και στους δύο το ποδόσφαιρο, ανεβήκαμε στο 18%.
Βρε συ...
Χαζούλη!
Κάθε σχέση έχει τις προκλήσεις της.
Γράφτηκα.
Το ξέρω.
Μόνο που...
Δεν κατάλαβα καλά αυτό εδώ.
Ενίοτε, ξεπερνάς διαφορετικές προσδοκίες.
Θα έρθεις την άλλη βδομάδα, σι;
Ναι!
Ενίοτε, βρίσκεις μια κοινή γλώσσα.
Λοιπόν, ποια είναι η φιλοσοφία σου περί υλικού εδαφοκάλυψης;
Ενίοτε, ίσως νιώσεις τις προκλήσεις ανυπέρβλητες.
Τι να τα κάνεις τα λόγια;
Μα συχνά, σε εκπλήσσουν.
Εκείνη τη μέρα, έπαψα να προσπαθώ να διορθώσω τη Χούλια
και αντ' αυτού, τη συνάντησα εκεί που ήταν εκείνη.
Σου έφερα γκουακαμόλε.
Αξίζει κάθε λεπτό απ' τα τρία χρόνια που έκανε να φτιαχτεί.
Τι κάνεις εδώ;
Ήρθα να ζητήσω ταπεινά συγγνώμη.
Συγγνώμη, Χούλια.
Δεν ήθελα να νιώσεις ότι η δουλειά σου δεν είναι σημαντική.
Γιατί είναι.
Αντικατοπτρίζει εσένα, το πάθος σου.
Και το βρίσκω υπέροχο.
Δεν ξέρουν να ράβουν όλες στο πάτωμα.
Στο πάτωμα, στην οροφή.
Ράβεις όπου θες.
Έχεις μια διαδικασία και τη σέβομαι.
Ξέχασες αυτό.
Ευχαριστώ.
Ίσως θα μπορούσα να κάνω ένα διάλειμμα τελικά.
Όχι! Έχεις δουλειά.
Έφερα αρχεία, οπότε μη μου αποσπάς την προσοχή.
Βασικά, στο εξής, απαγορεύεται η οπτική επαφή.
- Δεν είδα τίποτα. - Σε είδα να με κοιτάς.
Με τη Χούλια ξεπεράσαμε εκείνο το βράδυ και πολλά άλλα στο μέλλον.
Μόλις στη δεκαετία του '90, ενώ είχα κάτι άπαιχτα καρφάκια,
ξανασμίξαμε με την Ισαμπέλ.
Τι έγινε;
- Είναι μεγάλη ιστορία. - Η ειδικότητά σου.
Μα με την Ισαμπέλ ποτέ δεν ταιριάζαμε.
Όταν έμαθε πια ότι ήταν έγκυος,
είχαμε διακόψει τις επαφές.
Δεν ήξερα καν την ύπαρξη της Παλόμα, ώσπου έγινε 13 και με βρήκε.
Γιατί δεν σ' το είπε η Ισαμπέλ;
Ήμουν τόσο αφοσιωμένος στην επιχείρησή μου.
Δεν θα γινόμουν ακριβώς ο πατέρας της χρονιάς.
Νομίζω ότι ήθελε να προστατέψει την Παλόμα και τον εαυτό της.
Ίσως κι εμένα.
Λογικό.
Βέβαια, έχω μερικές ερωτήσεις για εκείνα τα καρφάκια.
Κι εγώ. Κυριολεκτικά φορούσες καρφιά ή...
Δεν είσαι σε θέση να κάνεις αστεία για μαλλιά.
Μα ακόμη δεν καταλαβαίνω για τη Χούλια.
Γιατί δεν μου λες τι έγινε τελικά;
Ίσως ελπίζω πως δεν τελείωσε η ιστορία μας.
Λοιπόν, αγόρια! Φτάσαμε.
Δεν το πιστεύω ότι πέρασαν 20 χρόνια και βάλε.
Μα το μαγικό με το Λας Κολίνας είναι ότι όσο κι αν αλλάζεις εσύ...
αυτό πάντα το νιώθεις... ίδιο;
Γιατί το φανταζόμουν ροζ;
Υποτιτλισμός: Εύα Τανταλίδου